b'\n_START_ARTICLE_\nNPT\n_START_PARAGRAPH_\nNPT (acr\xc3\xb2nim de l\'angl\xc3\xa8s National Pipe Thread, \xe2\x80\x98rosca nacional de tubs\xe2\x80\x99), \xc3\xa9s una norma t\xc3\xa8cnica nord-americana tamb\xc3\xa9 coneguda com a rosca nord-americana c\xc3\xb2nica per a tubs que s\'aplica per a l\'estandarditzaci\xc3\xb3 del roscat dels elements de connexi\xc3\xb3 emprats en els sistemes d\'instal\xc2\xb7lacions hidr\xc3\xa0uliques. A vegades, el roscat NPT mascle es denomina MPT (Male Pipe Thread), MNPT, o NPT(M) mentre que es fa servir la denominaci\xc3\xb3 FPT (Female Pipe Thread), FNPT, o NPT(F) per a la variant de connexi\xc3\xb3 femella.\n_START_SECTION_\nPerfil c\xc3\xb2nic\n_START_PARAGRAPH_\nLa norma NPT defineix el tipus de roscat i estanquitat, en aquest cas obtingut per contacte i compressi\xc3\xb3 d\'aresta amb un con (roscat c\xc3\xb2nic, tapered thread). El filetejat NPT va a des de 1\xe2\x81\x8416  fins \xc2\xbe polzades per peu, mesura del canvi de di\xc3\xa0metre (del filetejat del tub) sobre la llarg\xc3\xa0ria del tub. El roscat dividit per una l\xc3\xadnia central d\xc3\xb3na un angle resultant  de 1\xc2\xb0 47\' 24" o 1.7899\xc2\xb0 mesurat des del centre de l\'eix del tub. Les mides m\xc3\xa9s habituals NPT s\xc3\xb3n  de \xe2\x85\x9b, \xc2\xbc, \xe2\x85\x9c, \xc2\xbd, \xc2\xbe, 1, 1\xc2\xbc, 1\xc2\xbd, 1 i 2 polzades i apart de l\'acer i del llaut\xc3\xb3, es pot aplicar en materials pl\xc3\xa0stics com el PVC, nil\xc3\xb3, i met\xc3\xa0l\xc2\xb7lics com el bronze o el ferro colat. Per a obtenir una bona estanquitat, \xc3\xa9s freq\xc3\xbcent l\'aplicaci\xc3\xb3 d\'algun tipus de material de segellat que a m\xc3\xa9s a m\xc3\xa9s permet protegir el filetejat de la corrosi\xc3\xb3. Precisament, la norma ANSI B1.20.3 defineix una variant denominada National Pipe Taper Fuel (NPTF) o de segellat en sec que fa innecessari l\'\xc3\xbas de material de segellat.'